LESONI 8
E Yaga Vakacava Vei Iko na Nona Mate o Jisu?
A mate o Jisu me rawa nida bula. Joni 3:16
Oti e tolu na siga na nona mate o Jisu, era gole ina nona ibulubulu eso na yalewa ra qai raica ni sa lala tu. Sa vakaturi Jisu mai na mate o Jiova.
Ena dua na gauna e muri, a rairai o Jisu vei ratou na nona yapositolo.
O Jiova sa vakaturi Jisu me kabula vakayalo kaukaua, ena sega tale ni mate. Eratou raica na tisaipeli i Jisu na nona lako cake i lomalagi.
Na Kalou a vakaturi Jisu me Tui ni Matanitu ni Kalou. Taniela 7:13, 14
A solia na nona bula o Jisu me keda ivoli na kawatamata. (Maciu 20:28) E vakarautaka na Kalou na ivoli qori meda rawata kina na bula tawamudu.
O Jiova e lesi Jisu me Tui ena lewa na vuravura taucoko. Era na lewa vata kei koya e le 144,000 na tamata yalodina era vakaturi mai vuravura mera lai bula i lomalagi. O Jisu kei ira na le 144,000 era na veiliutaki mai lomalagi ena Matanitu ni Kalou.
Ena vukici vuravura me parataisi na Matanitu ni Kalou. Ena oti na ivalu, basulawa, dravudravua, kei na waloloi. Sa na qai vakilai na marau dina.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn